ሀገር አቀፍ የመልካም ልማታዊ አስተዳድር መድረክ ሊካሄድ ነው
ከ3ሺህ በላይ ተሳታፊዎች የሚካፈሉበት ሀገር አቀፍ የመልካም ልማታዊ አስተዳድር የንቅናቄ መድረክ ሊካሄድ መሆኑን የሰቪል ሰርቪስ ሚኒስቴር አስታወቀ፡፡በመጪው ሀሙስ ነሐሴ 8 ፣2006 በሚሊኒየም አዳራሽ በሚካሄደው ሁለተኛው ዙር መድረክ የመልካም አስተዳደር አፈፃፀሞች ላይ ያተኮረ ነው የሚሆነው፡በተለይም ባለፉት 10 ወራት የተከናወኑ ተግባራትና የተገኙ ውጤቶች እንዲሁም ሳይፈቱ የቀሩ የመልካም አስተዳድር ችግሮች በውይይቱ ትኩረት ያገኛሉ ብሏል ሚኒስቴሩ፡፡እንደ ውሃ፣ የመብራት፣ የፍትህ፣ የቴሌ፣ የከተማ ልማትና ኮንስትራክሽን እንዲሁም  የገቢዎችና ጉምሩክ ባለስልጣን ያሉ የፌደራል መ/ቤቶች ያከናወኗቸው የመልካም ልማታዊ አስተዳድር  ስራዎች ለውይይት ይቀራባሉ ተብሏል፡የሰቪል ሰርቪስ ሚኒስቴር ድኤታ አቶ ተመስገን ጥላሁን የመጀመሪያው ዙር ሀገር አቀፍ የመልካም ልማታዊ አስተዳድር ንቅናቄ መድረክ ባሳለፍነው ጥቅምት ወር ከተካሄደ ወዲህ በተለያዩ ተቋማት መሸሻሎች ታይተዋል ብለዋል፡፡ሚኒስቴሩ ሀገሪቱ እያስመዘገበችው ካለው ዕድገት ጋር ተያዞ የሚመጣውን የመልካም አስተዳድር ችግር ለመቅረፍ የተለያዩ የለውጥ ማሻሻያዎችን እየተገበረ መሆኑን አቶ ተመስገን ጥላሁን ተናግረዋል፡በመጪው ነሐሴ 8 በሚሊኒየም አዳራሽ የሚካሄደውን ሀገር አቀፍ የንቅናቄ መድረክ ጠቅላይ ሚኒስትር ሀይለማሪያ ደሳለኝ የሚመሩት ይሆናል፡፡ሚኒስትሮች፣ የፌደራልና የክልል መንግስታት ከፍተኛ የስራ ሀላፊዎች፣ የዩንቨርስቲ ፕሬዝዳንቶች፣ ከህዝብ የተወከሉ የተለያዩ የሙያ  ማህበራትም በንቅናቄው ላይ ይሳተፋሉ፡፡